Document ID: 32007R1381

REGOLAMENT TAL-KUMMISSJONI (KE) Nru 1381/2007
tas-26 ta’ Novembru 2007
li jemenda r-Regolament (KE) Nru 2133/2001 li jiftaħ u jipprovdi għall-amministrazzjoni ta’ ċerti kwoti tat-tariffa tal-Komunità u limiti tat-tariffa fis-settur taċ-ċereali [fir-rigward ta’ żieda fil-konċessjonijiet tal-kwota tat-tariffa mill-Komunità għall-għalf tal-ħut mill-Gżejjer Faroe li jaqa’ taħt il-kodiċi tan-NM ex 2309 90 10, ex 2309 90 31 u ex 2309 90 41]
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Filwaqt li kkunsidrat ir-Regolament tal-Kunsill (KEE) Nru 827/68 tat-28 Ġunju 1968 dwar l-organizzazzjoni komuni tas-suq f’ċerti prodotti elenkati fl-Anness II għat-Trattat (1),
Wara li kkunsidrat id-Deċiżjoni tal-Kunsill (97/126/KE)dwar il-konklużjoni ta’ Ftehim bejn il-Komunitá Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faroe, min-naħa l-oħra (2),
Wara li kkunsidrat ir-Regolament tal-Kunsill (KE) Nru 1784/2003 tad-29 ta’ Settembru 2003 dwar l-organizzazzjoni komuni tas-suq fiċ-ċereali (3), u b’mod partikolari l-Artikolu 12(1) tiegħu,
Billi:
(1)
Id-Deċiżjoni Nru 1/2005 tal-Kumitat Konġunt għall-KE/Danimarka-Gżejjer Faroe (titlu mhux uffiċjali) (4) emendat il-Protokoll 3 tal-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faroe, min-naħa l-oħra (5) (minn hawn ’il quddiem “il-Ftehim”), approvat mid-Deċiżjoni tal-Kunsill 97/126/KE, fir-rigward tad-definizzjoni tal-kunċett ta’ “prodotti ta’ l-oriġini” u l-metodi ta’ kooperazzjoni amministrattiva.
(2)
Il-Kunsill iddeċieda dwar il-pożizzjoni tal-Komunità rigward emenda fil-Protokoll 4 tal-Ftehim fit-13 ta’ Ġunju 2007.
(3)
Id-Deċiżjoni Nru 1/2007 tal-Kumitat Konġunt għall-KE/Danimarka-Gżejjer Faroe (6) li temenda l-Protokoll 4 tal-Ftehim, b’mod partikolari temenda l-kwantità tal-kwota tariffarja annwali ta’ l-ordni tal-kwota Nru 09.0689.
(4)
Il-Punt 1 tat-tieni paragrafu ta’ l-Artikolu 1 tal-Protokoll 4 tal-Ftehim, kif emendat bid-Deċiżjoni Nru 1/2007 tal-Kumitat Konġunt għall-KE/Danimarka-Gżejjer Faroe, jipprovdi li għal din il-kwota tariffarja miftuħa għal għalf tal-ħut skond il-kodiċijiet tan-NM ex 2309 90 10, ex 2309 90 31 u ex 2309 90 41, l-awtoritajiet tal-Gżejjer Faroe għandhom jiċċertifikaw li għalf tal-ħut esportat lill-UE skond din il-kwota preferenzjali ma fihx gluten miżjud, minbarra dak il-gluten li jinstab fiċ-ċereali b’mod naturali, li jista’ jiġi mħallat ma’ l-għalf tal-ħut.
(5)
L-Artikolu 3 tad-Deċiżjoni Nru 1/2007 tal-Kumitat Konġunt għall-KE/Danimarka-Gżejjer Faroe jipprovdi li ż-żieda fil-volum tal-kwota tariffarja għas-sena kalendarja 2007 għandha tiġi kkalkolata prorata temporis mill-1 ta’ Diċembru 2007. Iż-żieda fil-volum tal-kwota tariffarja għas-sena kalendarja 2007 għandha għalhekk tiġi stabbilita għal 833 tunnellata.
(6)
Ir-Regolament tal-Kummissjoni (KE) Nru 2133/2001 (7) għandu għalhekk jiġi emendat skond dan.
(7)
Il-miżuri disposti f’dan ir-Regolament huma skond l-opinjoni tal-Kumitat ta’ Ġestjoni għaċ-Ċereali,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2133/2001 għandu b’dan jiġi emendat kif ġej:
(1)
Fl-Artikolu 2, il-paragrafu 3 jinbidel b’dan li ġej:
“3. Il-prodotti importati skond il-kwota tariffarja 09.0689 għandhom jiġu rilaxxati għaċ-ċirkolazzjoni ħielsa hekk kif jiġu ppreżentati
(a)
prova ta’ l-oriġini kif stabbilit fl-Artikolu 16 tal-Protokoll 3 tal-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Ġżejjer Faroe, min-naħa l-oħra, fir-rigward tad-definizzjoni tal-kunċett ta’ ‘prodotti ta’ l-oriġini’ u l-metodi ta’ kooperazzjoni amministrattiva, u
(b)
dikjarazzjoni f’wieħed mit-testi fl-Anness V, iċċertifikata mill-Awtorità tal-Gżejjer Faroe li ġejja:
Heilsufrøðiliga starvsstovan/Aġenzija veterinarja u ambjentali ta’ l-ikel
Falkavegur 6, 2. floor.
FO-100 TÓRSHAVN
FAROE ISLANDS
Tel.. 00 298 35 64 00
Feks: 00 298 35 64 01
Tel.. għas-servizz: 00 298 55 64 03 (miftuħ sal-23.00)
E-mail: HFS@HFS.FO
Web: www.hfs.fo”
(2)
It-test fl-Anness II li jirrigwarda l-Ordni Nru 09.0689 jiġi mibdul bit-test fl-Anness 1 ta’ dan ir-Regolament;
(3)
It-test fl-Anness II ta’ dan ir-Regolament jiżdied bħala l-Anness V.
Artikolu 2
Minkejja l-Artikolu 1(2), il-kwota tariffarja għas-sena kalendarja 2007 għandha tkun 10 833 tunnellata.
Artikolu 3
Dan ir-Regolament jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan għandu japplika mill-1 ta’ Diċembru 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 26 ta’ Novembru 2007.

Labels: 3
18
17
6